Document ID: /roh_data/filtered/fineweb-2-filterrobots_roh.jsonl.gz/13238

Peter Schoch haja bandunà ses post sin agen giavisch e tenor cunvegnientscha cun ils possessurs «Z Capital Partners», conferma il responsabel da medias da l'hotel al «Bündner Tagblatt». Fin che la successiun è reglada, vegn il Waldhaus manà ad interim d'ina squadra interna ensemen cun la direcziun. Peter Schoch stettia però vinavant a disposiziun en funcziun consultanta.
Peter Schoch ha dirigì l'hotel Waldhaus a Flem a partir dal 2016 durant in temp da grondas renovaziuns per radund 40 milliuns francs, e la reavertura avant var in onn. Gia lura aveva el signalisà da vulair sa retrair da la funcziun operativa a media vista. Cunquai che la tschertga d'ina successiun saja uschè avanzada, haja Schoch bandunà l'hotel gia glindesdi passà.
RR novitads 06:00